recursal/SuperWikiNEXT-32B huggingface dataset:
Ο **Ιωάννης (Γιάγκος) Σιώτης** γεννήθηκε στο Παρίσι το 1859 και πέθανε στην Αθήνα το 1932. Ήταν γιος του Αντωνίου Σιώτη και της Ειρήνης Δοξαρά και εγγονός του Χατζηγεωργάκη Σιώτου. Μεγάλωσε αρχικά στην Τήνο όπου μεταφέρθηκε η οικογένεια του από το Παρίσι και κατόπιν στην Κωνσταντινούπολη. Σπούδασε Ιατρική στο Παρίσι και επιστρέφοντας στη Πόλη εργάστηκε ως γιατρός. Το 1890 παντρεύτηκε την Αικατερίνη Πρόκου με καταγωγή από τη Σίφνο με την οποία απέκτησε τρεις γιους, τον Αντώνη (δικηγόρο), Αριστείδη (αξιωματικό του Ιππικού) και Γεώργιο (μεταλλειολόγο μηχανικό). Παιδιά του τελευταίου είναι η Ειρήνη (1929 - 2019, ψυχολόγος, φωτογράφος), ο Γιάγκος (1931-1994, καθ. Παν/μιου Γενεύης) και ο Ίων (1943-2023, φυσικός ερευνητής).  

• Στα 1900 επανεργοποίησε τα θερμά Λουτρά της Γιάλοβας σε νέες εγκαταστάσεις δημιουργώντας μια εταιρεία στην οποία συμμετείχαν Έλληνες και Τούρκοι. Την δραστηριότητα του εγκατέλειψε με την αναγκαστική μετεγκατάσταση του στην Ελλάδα το 1922, αφήνοντας την περιουσία του στους Τούρκους συνεταίρους του. 

• Το 1905, μαζί με τους Φώτη Φωτιάδη, Γιάγκο Παντελίδη-Παππά και Δημήτρη Τανταλίδη ιδρύουν τον μυστικό σύλλογο «Το αδελφάτο της Ελληνικής Γλώσσας» *η Ανάσταση* για την προώθηση του δημοτικισμού. Μαζί με τα υπόλοιπα ιδρυτικά μέλη του Συλλόγου της Πόλης υποστήριξε οικονομικά την έκδοση της εφημερίδας "Νουμάς". 

Ιωάννης Σιώτης, υπουργός Παιδείας, Αθήνα 1922• Μετά τη Μικρασιατική καταστροφή διετέλεσε υπουργός Εκκλησιαστικών και Δημοσίας Εκπαιδεύσεως στην Κυβέρνηση Σωτηρίου Κροκιδά και στην επαναστατική Κυβέρνηση Στυλιανού Γονατά , από τις 17 Σεπτεμβρίου 1922 ως την 1η Απριλίου 1923, οπότε παραιτήθηκε γιατί διαφώνησε με την εκτέλεση των 'Εξι. Στη σύντομη θητεία του επεδίωξε και επέτυχε να υιοθετήσει η Ελλάδα το Γρηγοριανό ημερολόγιο (1923) ως "πολιτικό", έχοντας μείνει η τελευταία Ευρωπαϊκή χώρα με το παλαιό ημερολόγιο.

Πηγές
-----

* Σιδηρόπουλος Φωκίωνας, *Τα Εθνικά Φιλανθρωπικά Καταστήματα στην Κωνσταντινούπολη - Νοσοκομείο Βαλουκλή*, Εκδότης: Ίδρυμα Μείζονος Ελληνισμού, Αθήνα 1999 (ISBN: 960-7957-04-0)
* Παπακώστας Γιάννης, *Ο Φώτης Φωτιάδης και το "Αδελφάτο της Εθνικής Γλώσσας"*, Εκδόσεις Εστία, Αθήνα 1993 (ISBN: 978-9600-50-0097)

Παραπομπές
----------

1. ↑  Siotis, Jean-Émile (1886). «Des déformations de la main dans la maladie de Parkinson». *Bibliothèque nationale de France, département Sciences et techniques, 8-TD127-319*. A. Davy (Paris).
2. ↑  Σιδηρόπουλος, Φωκίωνας, (1999). *Τα Εθνικά Φιλανθρωπικά Καταστήματα στην Κωνσταντινούπολη - Νοσοκομείο Βαλουκλή*. Αθήνα: Ίδρυμα Μείζονος Ελληνισμού. σελ. 138. ISBN 960-7957-04-0.
3. ↑   Ιδεολογικές συγκρούσεις στην Κωνσταντινούπολη στις αρχές του 20ου αι: Η περίπτωση του Γλωσικού ζητήματος, Δρ. Α. Παυλίδης.
4. ↑  Κυβέρνησις Στυλιανού Γονατά,(Επαναστατική), Από 14.11.1922 έως 11.1.1924. Γενική Γραμματεία της Κυβέρνησης. Ανακτήθηκε στις 23-10-2017.>
Στο βιβλίο του αυτό ο Βασίλης Ραφαηλίδης καταγράφει την ιστορία της Ελλάδας από την ίδρυση του νεοελληνικού κράτους το 1830 έως και την πτώση της χούντας το 1974. Ο συγγραφέας δίνει έμφαση περισσότερο στα αρνητικά παρά στα θετικά γεγονότα. Δεν εξιστορεί κατορθώματα ηρώων, αλλά επικεντρώνεται σε ανθρώπους που θεωρεί πατριδοκάπηλους και δωσίλογους. Παράλληλα προσεγγίζει με χιουμοριστική διάθεση τα γεγονότα, διακωμωδώντας καταστάσεις και πρόσωπα. Η προσέγγιση αυτή δεν έχει ως σκοπό την μεμψιμοιρία ή την απαξίωση, μα την έκθεση γεγονότων που ο συγγραφέας θεωρεί ότι δεν αναφέρονται στα σχολικά ιστορικά βιβλία. Σκοπό έχει να μας διδάξει να περιορίσουμε τον εθνικισμό μας ως έθνος.

Σύμφωνα με το σημείωμα του ίδιου του συγγραφέα, *«Οι λαοί δεν έχουν μόνο ήρωες, έχουν και καθάρματα. Στην ιστορία ενός τόπου δεν ανήκουν μόνο οι ήρωες, ανήκουν και τα καθάρματα, που κι αυτά γράφουν ιστορία. (...) Το ανάγνωσμα αυτό δίνει μεγαλύτερη σημασία στους προδότες, τους δωσίλογους όλων των περιόδων και τους πατριδοκάπηλους που δεν έλειψαν ποτέ, παρά σ' αυτούς που νοιάστηκαν ειλικρινά για τούτον τον δύσμοιρο τόπο, που συνεχίζει να υποφέρει από έλλειψη ιστορικής ειλικρίνειας. (...) Αυτό το βιβλίο αγαπάει την Ελλάδα. Και γι αυτό δεν την κολακεύει. Λέει τα σύκα, σύκα και τους προδότες, προδότες και όχι εθνικούς ήρωες. Θα μπορούσε να έχει τίτλο "Αρνητική Ιστορία της Νέας Ελλάδας" , αν η άρνηση δεν ήταν αναγκαία για την κατάφαση».*

Παραπομπές
----------

1. ↑  Ιστορία (κωμικοτραγική) του Νεοελληνικού κράτους, Βασίλης Ραφαηλίδης, Εκδόσεις του Εικοστού Πρώτου 1993.
2. ↑  Βιβλιοπωλείο Πρωτοπορία  Αρχειοθετήθηκε 2011-09-21 στο Wayback Machine.
3. ↑  Ιστοσελίδα για ανταλλαγές βιβλίων
Καπηλείο του 1658
Το **καπηλείο** ήταν υπαίθριος χώρος ή κατάστημα, όπου οι κάπηλοι (έμποροι) εμπορευόταν ψωμί, λάδι, κρασί, σιτάρι, ακόμη και δούλους. Αργότερα μετεξελίχθηκαν σε πανδοχεία για τους οδοιπόρους, χρεώνοντάς τους είτε με υψηλές τιμές, είτε πουλώντας τα εμπορεύματα με κάλπικο βάρος. Έτσι οι λέξεις καπηλείο και κάπηλος νοηματοδοτήθηκαν αρνητικά, οι δε χώροι αποφεύγονταν από τους ευυπόληπτους πολίτες, εκτός των φιλοσόφων που επισκέπτονταν τους χώρους για τις φιλοσοφικές τους αναζητήσεις.

Καπηλεία στην αρχαία Ρώμη
-------------------------

Χειρότερη φήμη είχαν τα καπηλεία στην αρχαία Ρώμη. Από παρατηρήσεις τοιχογραφιών της Πομπηίας συμπεραίνουμε, πως ήταν αληθινά καταγώγια χωρίς έπιπλα, όπου οι πελάτες έτρωγαν καθισμένοι και όχι σε ανάκλιντρα όπως συνηθιζόταν. Λειτουργούσαν και καπηλεία πολυτελείας, όπως το καπηλείο του Macula, όπου, λόγω της εκλεκτής τροφής και του καλού κρασιού, σύχναζαν μέλη της καλής Ρωμαϊκής κοινωνίας και λόγιοι όπως ο Κικέρων.

Παραπομπές
----------

1. ↑  Λεξικό του Αρχαίου Ελληνικού κόσμου. Τόμος 25, Σελίδα 62. Εκδόσεις ΔΟΜΗ.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh93000454
* BNF: cb11947957t (data)
* HDS: 016411

 |

 |
Το **"Slow Dancing In A Burning Room"** είναι ένα τραγούδι του Αμερικανού τραγουδοποιού, τραγουδιστή και κιθαρίστα  John Mayer, τo οποίο συμπεριλήφθηκε στον δίσκο *Continuum.* Στηρίζεται έντονα στον "γλυκό/ ρομαντικό" ήχο της ηλεκτρικής κιθάρας και ακολουθεί τα ερεθίσματα του John Mayer από το είδος του *blues.* Αυτή την στιγμή, αποτελεί ένα από τα χαρακτηριστικά και πιο γνωστά τραγούδια του καλλιτέχνη, παρά το γεγονός πως δεν δημοσιεύτηκε ποτέ ως single.

Χαρακτηριστικός ήχος
--------------------

Η χροιά της κιθάρας (guitar tone) στο τραγούδι, λόγω της καθαριότητας και της ακρίβειας του ήχου, σε συνδυασμό με την αισθητή αντήχηση (reverb) στις μελωδίες, κατάφερε να γίνει ένα ιδεώδες κάθε κιθαρίστα. Επίσης, έγινε ο χαρακτηριστικός ήχος του John Mayer. Πολλοί κιθαρίστες στην προσπάθεια να αντιγράψουν αυτή την χροιά βρέθηκαν αρκετά κοντά, ωστόσο ακόμα λίγοι είχαν την ικανότητα να φτάσουν τον ήχο ακριβώς!

Στίχοι
------

It's not a silly little moment

It's not the storm before the calm

This is the deep and dying breath of

This love that we've been working on

Can't seem to hold you like I want to

So I can feel you in my arms

Nobody's gonna come and save you

We pulled too many false alarms

We're going down

And you can see it too

We're going down

And you know that we're doomed

My dear

We're sλow dancing in a burning room

I was the one you always dreamed of

You were the one I tried to draw

How dare you say it's nothing to me?

Baby, you're the only light I ever saw

I'll make the most of all the sadness

You'll be a bitch because you can

You try to hit me just to hurt me

So you leave me feeling dirty

'Cause you can't understand

We're going down

And you can see it too

We're going down

And you know that we're doomed

My dear

We're slow dancing in a burning room

Go cry about it, why don't you?

Go cry about it, why don't you?

Go cry about it, why don't you?

My dear, we're slow dancing in a burning room

Burning room

Burning room

Don't you think we oughta know by now?

Don't you think we should have learned somehow?

Dont you think we oughta know by now?

Dont you think we should have learned somehow?

Don't you think we oughta know by now?

Don't you think we should have learned somehow?

Πηγές
-----

* 
*
Η **ιστολογιόσφαιρα** (ή **μπλογκόσφαιρα**) αποτελείται από όλα τα ιστολόγια και τις διασυνδέσεις τους. Ο όρος υπονοεί ότι τα ιστολόγια υπάρχουν μαζί ως μια συνδεδεμένη κοινότητα (ή ως μια συλλογή συνδεδεμένων κοινοτήτων) ή ως μια υπηρεσία κοινωνικής δικτύωσης στην οποία οι καθημερινοί συγγραφείς μπορούν να δημοσιεύουν τις απόψεις τους. Από τότε που επινοήθηκε ο όρος, έχει αναφερθεί σε πολλά μέσα ενημέρωσης και χρησιμοποιείται επίσης για να αναφερθεί στο διαδίκτυο.

Ιστορία
-------

Ο όρος επινοήθηκε στις 10 Σεπτεμβρίου 1999 από τον Brad L. Graham, ως αστείο. Επαναπροσδιορίστηκε το 2002 από τον William Quick και γρήγορα υιοθετήθηκε και διαδόθηκε από την κοινότητα των warblogs. Ο όρος μοιάζει με την παλαιότερη λέξη λογόσφαιρα (από το ελληνικό logos που σημαίνει λέξη, και σφαίρα, που ερμηνεύεται ως κόσμος), "ο κόσμος των λέξεων", το σύμπαν του λόγου.
Παρά τη χιουμοριστική πρόθεση του όρου, το CNN, το BBC και τα προγράμματα του National Public Radio Morning Edition, Day To Day και All Things Considered τον έχουν χρησιμοποιήσει αρκετές φορές για να συζητήσουν την κοινή γνώμη. Τα τελευταία χρόνια πολλά μέσα ενημέρωσης άρχισαν να αντιμετωπίζουν την μπλογκόσφαιρα ως μέτρο της κοινής γνώμης, και έχει αναφερθεί τόσο σε ακαδημαϊκές όσο και σε μη ακαδημαϊκές εργασίες ως απόδειξη της αυξανόμενης ή μειούμενης αντίστασης στην παγκοσμιοποίηση, της κόπωσης των ψηφοφόρων και πολλών άλλων φαινομένων, καθώς και σε αναφορά για τον εντοπισμό ιστολόγων με επιρροή και "οικείων ξένων" στην ιστολογιόσφαιρα.

Πηγές
-----

* Technorati's State of the Blogosphere
Η **BMW X2** είναι ένα subcompact πολυτελές SUV που κατασκευάζεται από τη γερμανική αυτοκινητοβιομηχανία BMW από τον Μάρτιο του 2018.

Παράγεται στο Ρέγκενσμπουργκ της Γερμανίας.

Πρώτη γενιά (F39, 2018 - σήμερα)
--------------------------------

Το F39 είναι η πρώτη γενιά X2 και βασίζεται στην αρχιτεκτονική UKL που μοιράζεται με άλλα μοντέλα της BMW και της MINI. Βασίζεται στο BMW Concept X2 που παρουσιάστηκε στο Σαλόνι Αυτοκινήτου του Παρισιού το 2016, ακολουθούμενο από μια online παρουσίαση του τελικού μοντέλου παραγωγής στις 25 Οκτωβρίου 2017.

### Κινητήρες

Τα μοντέλα είναι διαθέσιμα σε μπροστινή κίνηση και σε 4-κίνηση xDrive και οι αρχικοί κινητήρες περιλαμβάνουν υπερτροφοδοτούμενο 3-κύλινδρο βενζινοκινητήρα και 4-κύλινδρο βενζινοκινητήρα και πετρελαιοκινητήρα.

Αναφορές
--------

1. ↑  «India-bound BMW X2 unveiled - Autocar India». *www.autocarindia.com* (στα Αγγλικά). Ανακτήθηκε στις 9 Ιουνίου 2018.
2. ↑  «It's the new BMW X2!» (στα αγγλικά). *Top Gear*. 2017-10-25.. Ανακτήθηκε στις 2018-06-09.
3. ↑  «The new BMW X2. Exciting looks, sparkling dynamics». *www.press.bmwgroup.com* (στα Αγγλικά). Ανακτήθηκε στις 9 Ιουνίου 2018.
4. ↑  «BMW X2 Reviews | BMW X2 Price, Photos, and Specs | Car and Driver» (στα αγγλικά). *Car and Driver*.. Ανακτήθηκε στις 2018-06-09.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **BMW X2** |

* Η επίσημη ιστοσελίδα της X2
Η **Νέτερ (Noether)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1955 από το προσωπικό του Πανεπιστημίου της Ιντιάνα (αστεροσκοπείο "Goethe Link" στο Μπρούκλιν της Ιντιάνα) και πήρε το όνομά της προς τιμή της Γερμανίδας μαθηματικού Έμι Νέτερ.

Φυσικά χαρακτηριστικά
---------------------

Η μέση διάμετρος της Νέτερ εκτιμάται σε 6,072 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,252. Η Νέτερ περιστρέφεται γύρω από τον εαυτό της μία φορά περίπου κάθε 9 ώρες και 5 λεπτά.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  



Αστεροειδείς| 7000 Κιουρί | 7001 Νέτερ | 7002 Μπρόνστεν |
Η **BMW X7** είναι ένα μεγάλο πολυτελές SUV αυτοκίνητο που κατασκευάζεται από τη γερμανική αυτοκινητοβιομηχανία BMW από τον Μάρτιο του 2019. Είναι η ναυαρχίδα των μοντέλων SAV (Sport Activity Vehicle) της BMW, όπως ονομάζει η εταιρεία αυτή τα δικά της SUV. Ο κυριότερος ανταγωνιστής του X7 είναι η Mercedes-Benz GLS-Class X167, που μπήκε στην παραγωγή τον Οκτώβριο του 2019, ως μοντέλο 2020. Είναι αξιοσημείωτο ότι και τα δύο αυτά μοντέλα κατασκευάζονται στις ΗΠΑ και προορίζονται κυρίως για τη Βόρεια Αμερική, καθώς σχεδιάστηκαν επίσημα κυρίως για αυτήν, όπως φαίνεται και από τις μεγάλες διαστάσεις τους. Επίσημα εξάγονται και στην Ευρώπη και σε άλλες ηπείρους, αλλά σε πολύ μικρότερα νούμερα. Άλλοι πρακτικοί ανταγωνιστές τους (όλα μεγάλα και πολυτελή SUV μήκους άνω των 5 μέτρων) είναι τα Audi Q7, Cadillac Escalade, Lincoln Navigator, Lexus LX και Toyota Sequoia.

Πρώτη γενιά (G07, 2018 - σήμερα)
--------------------------------

Η παρουσίαση του BMW Concept X7 iPerformance στη Φρανκφούρτη το 2017.
Το X7 ανακοινώθηκε για πρώτη φορά από τη BMW το Μάρτιο του 2014. Η BMW παρουσίασε μια προεπισκόπηση του επερχόμενου X7 με την παρουσίαση του **Concept X7 iPerformance** στο Διεθνές Σαλόνι Αυτοκινήτου της Φρανκφούρτης τον Σεπτέμβριο του 2017.

### Εισαγωγή

Το τελικό μοντέλο παραγωγής, παρουσιάστηκε επισήμως στις 17 Οκτωβρίου 2018, με προ-παραγγελίες που άρχισαν τότε και μάλιστα γίνονταν on-line. Η μαζική παραγωγή του, ξεκίνησε τον Μάρτιο του 2019 και μέσα στον ίδιο μήνα το X7 έφτασε στις πρώτες αντιπροσωπείες.

Το ταμπλό μιας δεξιοτίμονης BMW X7 xDrive30d M Sport 3.0 τον Ιούνιο του 2019.
Η παραγωγή του BMW X7 γίνεται στο εργοστάσιο της BMW που είναι γνωστό ως US Manufacturing Company και βρίσκεται στο Γκριρ (Greer), Νότια Καρολίνα, ΗΠΑ, έχοντας σχεδιαστεί κυρίως για τις ανάγκες και τις απαιτήσεις αυτής της χώρας, ενώ για τα άλλα κράτη πολύ λιγότερο. Ενδεικτικώς, στη Γερμανία το 2019 μόλις 1.787 αντίτυπα της BMW X7 πωλήθηκαν επίσημα ως καινούρια. Το X7 έχει αποκλειστικά 3 σειρές καθισμάτων και είναι κατασκευασμένο στην ίδια πλατφόρμα BMW CLAR με το λίγο μικρότερο SUV BMW X5 G05. Όλοι οι κινητήρες του, βενζίνης και ντίζελ φέρουν στάνταρ φίλτρο σωματιδίων και πληρουν τις εξαιρετικά αυστηρές προδιαγραφές καυσαερίων Euro 6d-TEMP.

Αναφορές
--------

1. ↑  «BMW X7 4x4 confirmed». *Auto Express*. 28 Μαρτίου 2014. Ανακτήθηκε στις 28 Φεβρουαρίου 2015.
2. ↑  Stiler, Steve (September 2017). «BMW Concept X7 iPerformance – BMW's upcoming über-ute begins to take shape». *Car and Driver* (Hearst Communications).. Ανακτήθηκε στις 2018-01-30.
3. ↑  Αποκαλύφθηκε επίσημα η BMW X7 του 2019, η ναυαρχίδα των SUV της BMW - Autoblog
4. ↑  Πηγή: Kraftfahrt-Bundesamt (Ομοσπονδιακή Αρχή Οδικών Μεταφορών και Αυτοκινητών της Γερμανίας).
5. ↑  Turkus, Brandon (28 Μαρτίου 2014). «BMW makes X7 in Spartanburg official». *autoblog.com access-date=2018-05-23*.

Εξωτερικοί σύνδεσμοι
--------------------

* Επίσημος ιστότοπος
* «The 2019 BMW X7 is big, brash and full of the-latest tech.» www.slashgear.com/ Chris Davies - Oct. 16, 2018.
* Απεικόνιση του εξοπλισμού ασφαλείας της BMW X7 και γενικότερα όλων των SAV της BMW
Οι **Baker Gurvitz Army** ήταν βρετανικό hard rock συγκρότημα το οποίο υπήρξε από το 1974 μέχρι το 1976, με βασικά μέλη τους αδελφούς Άντριαν και Πωλ Γκάρβιτζ και το ντράμερ Τζίντζερ Μπέηκερ.

Βιογραφία
---------

Τα πρώην στελέχη των Three Man Army, Άντριαν και Πωλ Γκάρβιτζ, μετά την ηχογράφηση του δίσκου "*Three Man Army 3*" στα τέλη του 1973 ο οποίος κυκλοφόρησε τριάντα χρόνια αργότερα, αποχώρησαν από το συγκρότημα τους και ένωσαν τις δυνάμεις τους με τον πρώην ντράμερ των Cream, Τζίντζερ Μπέηκερ, ο οποίος προερχόταν από τη διάλυση του συγκροτήματος του, Ginger Baker's Air Force.  

Το 1974 κυκλοφόρησαν το πρώτο τους, ομώνυμο, άλμπουμ μέσω της "Repertoire" στην Αμερική και της "Vertigo" στην Ευρώπη, ανεβαίνοντας στο # 22 των βρετανικών τσαρτ και το # 140 των αντίστοιχων αμερικανικών. Στο δίσκο συμμετείχαν οι τραγουδίστριες Μάντελαϊν Μπελ, Λίζα Στράικ και Ροζέτα Χαϊτάουερ, όπως και ο Μπάρι Σεντ Τζον. Στις αρχές του 1975 περιόδευσαν για πρώτη φορά στη Μεγάλη Βρετανία, ενώ στις 21 Μαρτίου του 1975 έπαιξαν στη Νέα Υόρκη.  

Την επόμενη χρονιά ακολούθησε το "*Elysian Encounter*" το οποίο κυκλοφόρησε μέσω της "Atco" στις Ηνωμένες Πολιτείες με τον Mr Snips στα φωνητικά. Το συγκρότημα ξεκίνησε να περιοδεύει τον Οκτώβριο του 1975 στη Μεγάλη Βρετανία, με τη συναυλία στο Ντέρμπι στις 21 Οκτωβρίου να ηχογραφείται και να κυκλοφορεί μέσα στη χρονιά με τον τίτλο "*Live In Derby '75*".  

Το τρίτο και τελευταίο άλμπουμ του συγκροτήματος κυκλοφόρησε το 1976, με τίτλο "*Hearts On Fire*" χωρίς να καταφέρει να μπει είτε στα βρετανικά ή τα αμερικανικά τσαρτ.  

Το συγκρότημα διαλύθηκε εκείνη τη χρονιά λόγω του θανάτου του μάνατζερ τους.  

Μετά τη διάλυση τους, κυκλοφόρησαν δύο ζωντανά ηχογραφημένα άλμπουμ, το "*Live Live Live*" το 2005 και το "*Still Alive*" το 2008.

Στούντιο Δίσκοι
---------------

| **Ημερομηνία** | **Δίσκος** | **Η.Β.**Ηνωμένο Βασίλειο | **Η.Π.Α.**Ηνωμένες Πολιτείες Αμερικής |
| --- | --- | --- | --- |
| 1974 | ***Baker Gurvitz Army*** | **22** | **140** |
| 1975 | ***Elysian Encounter*** | - | **165** |
| 1976 | ***Hearts On Fire*** | - | - |

Πηγές
-----

* Ginger Baker archive
* Allmusic
* Δισκογραφία Αρχειοθετήθηκε 2010-11-29 στο Wayback Machine.
* Βρετανικά τσαρτ
* Αμερικανικά τσαρτ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 168613354
* LCCN: n91034352
* ISNI: 0000 0001 2204 6884
* MusicBrainz: 9afac7fd-0181-421b-b310-f48b722fe8b1
* NKC: kv2007363877

 |

 |
Το **CNN Arabic** (αραβικά: سي إن إن بالعربية‎) είναι μια ειδησεογραφική ιστοσελίδα που βρίσκεται στο Ντουμπάι και ξεκίνησε στις 19 Ιανουαρίου του 2002. Μέρος του δικτύου του CNN, παρέχει διεθνείς ειδήσεις με Αραβική άποψη, με συνεχείς ενημερώσεις σχετικά με τις περιφερειακές και διεθνείς εξελίξεις. 

Την ιστοσελίδα του CNN Arabic διαχειρίζεται μια σειρά από έμπειρους επαγγελματικούς Άραβες δημοσιογράφους. Η ιστοσελίδα αποτελείται από έναν αριθμό τμημάτων, συμπεριλαμβανομένων των ειδήσεων στον κόσμο, τη Μέση Ανατολή, την επιστήμη και την τεχνολογία, τις επιχειρήσεις, την ψυχαγωγία και τον αθλητισμό, εκτός από ειδικές εκθέσεις και βίντεο. Έχει αποκλειστικές συνεντεύξεις με Αραβικά αστέρια του αθλητισμού και την καθημερινή έκθεση στις Αραβικές αγορές μετοχών.

Η ιστοσελίδα αντανακλά τις συζητήσεις στα μέσα κοινωνικής δικτύωσης όπως το Facebook, τα blogs και το Twitter, και υπάρχει καθημερινή δημοσκόπηση για τις τρέχουσες υποθέσεις. Η ενότητα των βίντεο περιλαμβάνει ιστορίες από την πολιτική, την τεχνολογία, τις επιχειρήσεις, τον πολιτισμό και τις τέχνες.

Ο διαδικτυακός τόπος παρέχει μια σειρά από πρόσθετες υπηρεσίες, όπως δωρεάν e-mail, τη σίτιση των σπάνιων ειδήσεων και τη λήψη ειδήσεων μέσω SMS. Η ιστοσελίδα περιλαμβάνει πληροφορίες σχετικά με το δίκτυο του CNN και διαφημίσεις στην τηλεόραση και τις διάφορες ιστοσελίδες.

Παραπομπές
----------

1. ↑  Ανακτήθηκε στις 9  Νοεμβρίου 2018.
2. ↑  «Clients». *KnowledgeView*. Αρχειοθετήθηκε από το πρωτότυπο στις 14 Οκτωβρίου 2013. Ανακτήθηκε στις 12 Οκτωβρίου 2013.

Εξωτερικές συνδέσεις
--------------------

* επίσημη ιστοσελίδα
Η **Κλουμπ Καντέρα Μπάσε 1939 Κανάριας ΣΑΔ.**, επίσης γνωστή ως **Ιμπεροστάρ Τενερίφε** για εμπορικούς λόγους, είναι επαγγελματική ομάδα καλαθοσφαίρισης που εδρεύει στο Σαν Κριστόμπαλ ντε λα Λαγούνα στην Ισπανία. Αγωνίζεται στην Λίγκα ΑΣΒ και το Τσάμπιονς Λιγκ, ενώ παίζουν τους αγώνες εντός έδρας στο στάδιο Σαντιάγο Μαρτίν.

Ιστορία
-------

Το Παμπεγιόν Ινσουλάρ Σαντιάγο Μαρτίν, έδρα του συλλόγου
Η ομάδα ιδρύθηκε το 1994, αφού η παλαιότερη ομάδα **ΚΜ Κανάριας**, η οποία υπέφερε από τεράστια οικονομικά προβλήματα, συγχωνεύθηκε με άλλες ομάδες του νησιού για να δημιουργήσει την νέα Τενερίφη Κανάριας, η οποία αγωνίστηκε για δύο σεζόν στη Λίγκα ΕΒΑ (η οποία ήταν η δεύτερη κατηγορία του ισπανικού πρωταθλήματος καλαθοσφαίρισης εκείνη την εποχή). 

Οι άνθρωποι που διαφωνούσαν με τη συγχώνευση δημιούργησαν τον νέο σύλλογο ΚΒ 1939 Κανάριας, ο οποίος διατηρεί τα χρώματα και το λογότυπο του συλλόγου. Το 2012, η Ιμπεροστάρ Κανάριας προβιβάστηκε στην Λίγκα ΑΣΒ αφού κέρδισε το ΛΕΒ Όρο, αλλά ο σύλλογος δεν μπορούσε να ανέβει κατηγορία καθώς δεν μπορούσε να πληρεί τις απαιτήσεις που έθετε η Ένωση Συλλόγων Καλαθοσφαίρισης της Ισπανίας. Ένα μήνα αργότερα, στις 20 Ιουλίου 2012, η ΚΒ 1939 Κανάριας προβιβάστηκε επισήμως αφού η Ένωση αγόρασε την θέση της ΚΒ Λουσέντουμ Αλικάντε.

Ο Αλεχάντρο Μαρτίνεθ, ο οποίος ήταν προπονητής από το 2003, παραιτήθηκε το 2015.

Στις 29 Μαρτίου 2017, η Κανάριας προκρίθηκε στο Φάιναλ Φορ του Τσάμπιονς Λιγκ, 36 χρόνια μετά την πρώτη της άνοδο στην Εθνική Λίγκα. Το Φάιναλ Φορ έλαβε χώρα στην έδρα τους, και κέρδισαν το πρωτάθλημα αφού κέρδισαν την Μπάνβιτ στο τελικό. Αυτός ήταν ο πρώτος μεγάλος τίτλος στην ιστορία του συλλόγου. 

Στις 24 Σεπτεμβρίου 2017, η Κανάριας συμμετείχε στο Διηπειρωτικό Κύπελλο 2017 ως πρωταθλητής του Τσάμπιονς Λιγκ. Η Κανάριας ήταν οι νικητές για το 2017, κερδίζοντας; την Γκουάρος ντε Λάρα με σκορ 76-71.

Παραπομπές
----------

1. ↑  «Relación de SAD — Portal del Consejo Superior de Deportes» (στα Spanish). Consejo Superior de Deportes. Αρχειοθετήθηκε από το πρωτότυπο στις 2 Απριλίου 2017. Ανακτήθηκε στις 7 Σεπτεμβρίου 2016. CS1 maint: Μη αναγνωρίσιμη γλώσσα (link)
2. ↑  Comunicado del CB 1939 Canarias CB 1939 Canarias website. 12 June 2012
3. ↑  La ACB adquiere la plaza vacante del Lucentum y la asigna al CB Canarias Αρχειοθετήθηκε 2019-02-26 στο Wayback Machine. ACB.com 20 July 2012
4. ↑  «Cambio en el banquillo canarista» (στα Spanish). ACB.com. 5 Νοεμβρίου 2015. Αρχειοθετήθηκε από το πρωτότυπο στις 19 Απριλίου 2016. Ανακτήθηκε στις 5 Νοεμβρίου 2015. CS1 maint: Μη αναγνωρίσιμη γλώσσα (link)
5. ↑  «El Iberostar hace historia y estará en la Final Four de la Champions (61-51)» (στα Spanish). ACB.com. 29 Μαρτίου 2017. Αρχειοθετήθηκε από το πρωτότυπο στις 20 Ιουνίου 2017. Ανακτήθηκε στις 29 Μαρτίου 2017. CS1 maint: Μη αναγνωρίσιμη γλώσσα (link)
6. ↑  «Este miércoles se cumplen 36 años del primer ascenso canarista» (στα Spanish). ACB.com. 28 Μαρτίου 2017. Αρχειοθετήθηκε από το πρωτότυπο στις 19 Ιουνίου 2017. Ανακτήθηκε στις 29 Μαρτίου 2017. CS1 maint: Μη αναγνωρίσιμη γλώσσα (link)
Η ***Balkan News*** (Βαλκανικά Νέα) ήταν καθημερινή αγγλόφωνη εφημερίδα της Θεσσαλονίκης για την Βρετανική Δύναμη Θεσσαλονίκης που πολεμούσε στο μακεδονικό Μέτωπο. 

Εκδόθηκε για πρώτη φορά το Νοέμβριο του 1915 και η αποχαιρετιστήρια, τελευταία έκδοση της δημοσιεύτηκε στις 10 Μαΐου 1919. Περιείχε ειδήσεις για τον πρώτο παγκόσμιο πόλεμο από όλα τα μέτωπα, με βάση κυρίως τις ραδιοφωνικές ειδήσεις. Κυρίαρχη θέση στην εφημερίδα είχαν τα νέα που αφορούσαν τα Βαλκάνια, την Αυστρία και τη Ρωσία. Επίσης υπήρχε διαφήμιση από ντόπιους και μια στήλη που έγραφε κάθε εβδομάδα ο Χάρι Κόλινσον Όουεν με το ψευδώνυμο "Κομιτατζί". 

Αρχικά η εφημερίδα είχε 4 σελίδες. Στα μέσα του 1918 η εφημερίδα είχε μειωθεί σε 2 σελίδες ανά τεύχος και περιείχε σχεδόν αποκλειστικά τα νέα του πολέμου, με λίγες διαφημίσεις. Η εφημερίδα τυπωνόταν σε χαρτί κακής ποιότητας. Τα αντίγραφα είναι πλέον σπάνια, και τα αντίγραφα που φυλάσσονται στη Βρετανική Βιβλιοθήκη και το Αυτοκρατορικό Πολεμικό Μουσείο είναι ανολοκλήρωτα.

Αναφορές στα απομνημονεύματα
----------------------------

Η Balkan News αναφέρεται συχνά στο έργο "Θεσσαλονίκη και Μετά", του συγγραφέα της εφημερίδας Χάρι Κόλινσον Όουεν. 

Σύμφωνα με τον Σάιριλ Φωλς, ήταν μια "από τις καλύτερες στρατιωτικές εφημερίδες της εποχής του πολέμου" 

Στη "μακεδονική Εκστρατεία", ο Λουίτζι Βιλάρι, ιταλός αξιωματικός επίτροπος που συνεργάστηκε με τις διάφορες σχετικές Εντολές στην Ανατολή, έγραψε ότι ""Οι Βρετανοί είχαν μόνο μια εφημερίδα, τα Βαλκανικά Νέα (Balkan News), σε αρχισυνταξία του Κ. Κόλινσον Όουεν. Ήταν καθαρά στρατιωτική εφημερίδα, περιέχοντας τα νέα της ημέρας και μερικά ειδικά άρθρα. Ήταν καλογραμμένη, φωτεινή, γεμάτη από υγιεινό κέφι και πνεύμα και εντελώς ελεύθερη από τις τοπικές πολιτικές τάσεις — σε αντίθεση με τις γαλλικές εφημερίδες, ποτέ δεν προσπάθησε να δημιουργήσει άσχημα συναισθήματα μεταξύ των Συμμάχων".

Παραπομπές
----------

1. ↑  Owen, H. Collinson. Salonica and After: the Sideshow that Ended the War, Hodder and Stoughton, London,1919
2. ↑  Falls, Cyril. Military Operations - Macedonia: Vol II. From the Spring of 1917 to the end of the war (Historical Section, Committee of Imperial Defence, London, 1933)
3. ↑  Villari, Luigi. The Macedonian Campaign", T. Fisher Unwin Ltd. London, 1922
Για άλλες χρήσεις, δείτε: Λογγίνος (αποσαφήνιση).

Ο **Κάσσιος Λογγίνος** (περ. 210- 273) ήταν φιλόσοφος, «σχολάρχης» της Πλατωνικής Ακαδημίας στην Αθήνα (250 - 267 μ.Χ.). Εκτός από τις σπουδές του στην Αθήνα, επιχείρησε μεγάλα ταξίδια, κατά τα οποία γνώρισε σημαντικούς φιλοσόφους της εποχής του, όπως ο Αμμώνιος Σακκάς στην Αλεξάνδρεια. Με τη γενικότερη διδακτική και συγγραφική δράση του προωθούσε, άλλοτε θετικά και άλλοτε αρνητικά, τις πνευματικές ανταλλαγές της πλατωνικής Ακαδημίας στην Αθήνα με το νεοπλατωνικό κύκλο του Πλωτίνου. Από τους μαθητές του σπουδαιότερος ήταν ο Πορφύριος, που αργότερα έγινε μαθητής και συνεργάτης του Πλωτίνου. Το 268 ο Λογγίνος δέχτηκε πρόσκληση της Παλμύρας (στη Συρία) Ζηνοβίας, την οποία και στήριξε στην αντιρωμαϊκή πολιτική της. Γι΄αυτό εκτελέστηκε εκεί με διαταγή του Ρωμαίου αυτοκράτορα Αυρηλιανού. 

Το ερμηνευτικό έργο του πάνω στα πλατωνικά κείμενα είναι κυρίως επεξηγήσεις γλωσσικού και υφολογικού χαρακτήρα και είναι γνωστό από τον Πρόκλο, που το χρησιμοποίησε. Από τις φιλολογικές επιδόσεις του είναι γνωστή η έρευνα του πάνω στον Όμηρο και έχουν παραδοθεί τίτλοι σχετικών έργων του: Απορρήματα Ομήρου, Προβλήματα Ομήρου και λύσεις και Ει φιλόσοφος Όμηρος. Το μοναδικό σωζόμενο έργο του είναι η Ρητορική τέχνη, ενώ το περίφημο δοκίμιο Περί ύψους, που από λάθος έχει συνδεθεί με το όνομά του, πιστεύεται ότι έχει γραφεί δύο αιώνες πριν από έναν ομώνυμό του συγγραφέα τον Λογγίνο ή Διονύσιο Λογγίνο.

Παραπομπές
----------

1. ↑  Εκπαιδευτική Ελληνική Εγκυκλοπαίδεια «Παγκόσμιο Βιογραφικό Λεξικό, σ. 272, τόμ. 5, Εκδοτική Αθηνών, 1986»

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πλατωνιστές |
| --- |
|  |
| (Ακαδημεικοί) Παλαιά περίοδος | 
* Πλάτων
* Σπεύσιππος
* Ηρακλείδης ο Ποντικός
* Εύδοξος ο Κνίδιος
* Φίλιππος ο Οπούντιος
* Ξενοκράτης
* Κράντωρ
* Πολέμων (σχολάρχης)
* Κράτης ο Αθηναίος
* Κάσσιος Λογγίνος
 |  |
|  |
| Μέση περίοδος | 
* Αρκεσίλαος
* Λακύδης ο Κυρηναίος
* Τηλεκλής
* Εύανδρος
* Ηγησίνους
 |
|  |
| Νεότερη περίοδος | 
* Καρνεάδης ο Κυρηναίος
* Κλειτόμαχος
* Χαρμάδας
* Φίλων ο Λαρισαίος
* Αντίοχος ο Ασκαλωνίτης
* Άριστος ο Ασκαλωνίτης
* Θεόμνηστος της Ναυκράτου
* Αμμώνιος (ακαδημαϊκός)
 |
|  |
| Πρόδρομοι του νεοπλατωνισμού | 
* Αττικός ο Πλατωνικός
* Εύβουλος ο Εφέσιος
* Πρίσκος
* Πρόκλος
* Δαμάσκιος
 |
|  |
| Νεοπλατωνιστές | 
* Αμμώνιος Σακκάς
* Πλωτίνος
* Ιάμβλιχος
* Χρυσάνθιος
* Ευσέβιος της Μύνδου
* Πορφύριος
* Υπατία
* Πλούταρχος (Αθηνών)
* Διόδοτος
* Ολυμπιόδωρος
* Ερμίας ο Αλεξανδρινός
* Αμμώνιος ο Αλεξανδρινός
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 42634532
* **ΕΒΕ**: 113410
* **AA**: 93168
* LCCN: n79043133
* ISNI: 0000 0001 2130 049X
* GND: 119164361
* SELIBR: 204924
* SUDOC: 028892569
* BNF: cb120634088 (data)
* NDL: 00746370
* NKC: jn20020607001
* ICCU: CFIV139402
* CiNii: DA00655702

 |

 |
Η **Κλουμπ Κοσικούφκι Βλοτσλάβεκ** (πολωνικά:*Klub Koszykówki Włocławek*), ή γνωστή για λόγους χορηγίας ως **Άνβιλ Βλοτσλάβεκ** (*Anwil Włocławek*), είναι πολωνικός επαγγελματικός σύλλογος καλαθοσφαίρισης, με έδρα το Βλοτσλάβεκ. Ο σύλλογος συμμετέχει στο Πρωτάθλημα Πολωνίας (PLK). Η έδρα της είναι η Χάλα Μίστζουφ. 

Ο σύλλογος έχει κερδίσει τρεις φορές το Πρωτάθλημα Πολωνίας, το 2003, το 2018 και το 2019. Επίσης, έχει κερδίσει τρία Κύπελλα και δύο Σούπερ Καπ.

Ιστορία
-------

Την περίοδο 2017-18, η Άνβιλ τερμάτισε πρώτη στην κανονική περίοδο με ρεκόρ 24-8. Στα πλέι-οφ, νίκησε την Τούροβ Ζγκοζέλετς στους προημιτελικούς και την πρωταθλήτρια Ζιελόνα Γκούρα στους ημιτελικούς. Στις 4 Ιουνίου 2018, ο σύλλογος κατέκτησε τον δεύτερο τίτλο πρωταθλήματος, αφού νίκησε την Σταλ Όστρουβ Βιελκοπόλσκι με 65-73 στον 6ο αγώνα των τελικών. Ο Κάμιλ Λατσίνσκι της Άνβιλ, ο οποίος είχε μέσο όρο 10,8 πόντους και 4,8 ασίστ στη σειρά, αναδείχθηκε ο Πολυτιμότερος Παίκτης των τελικών.

Την περίοδο 2018-19, η ομάδα έκανε το ντεμπούτο της στο Μπάσκετμπολ Τσάμπιονς Λιγκ. Στον A όμιλο, η Άνβιλ είχε ρεκόρ 4-10 και δεν προχώρησε πέρα από τη φάση των ομίλων. Στα πλέι οφ του πρωταθλήματος, απέκλεισε την, πρώτη στην κανονική περίοδο, Άρκα Γκντίνια στους ημιτελικούς με 3-2. Στους τελικούς, η ομάδα νίκησε την Τβάρντε Πιερνίκι Τόρουν σε 7 αγώνες, για να κερδίσει το δεύτερο συνεχόμενο πρωτάθλημα. Στον καθοριστικό 7ο αγώνα, που διεξήχθη στο Τόρουν, κέρδισε με 77-89.

Λογότυπο
--------

Το λογότυπο του συλλόγου περιέχει ένα ροτβάιλερ. Επίσης, υπάρχει ένα αστέρι για κάθε πρωτάθλημα που έχει κερδίσει ο σύλλογος.

Διακρίσεις
----------

### Εγχώριες διοργανώσεις

**Πρωτάθλημα Πολωνίας**

* **Νικητές (3):** 2003, 2018, 2019
* 2η θέση (8): 1993, 1994, 1999, 2000, 2001, 2005, 2006, 2010
* 3η θέση (2): 1995, 2009
* Ημιτελικά (6): 1996, 2002, 2004, 2007, 2013, 2016

**Κύπελλο Πολωνίας**

* **Νικητές (3):** 1995, 1996, 2007
* Φιναλίστ (3): 2004, 2011, 2017

**Σούπερ Καπ Πολωνίας**

* **Νικητές (2):** 2007, 2017
* Φιναλίστ (1): 2018

### Ευρωπαϊκές διοργανώσεις

**Κύπελλο Σαπόρτα**

* Ημιτελικά (1): 2002
* Προημιτελικά (1): 2001

**Κύπελλο Κόρατς**

* Προημιτελικά (1): 2000

Παραπομπές
----------

1. ↑  Introducing the ultimate BiE rankings: The Top 100 basketball teams in Europe[*νεκρός σύνδεσμος*], BallinEurope.com, accessed 30 Σεπτεμβρίου 2016.
2. ↑  «Anwil Włocławek mistrzem Polski koszykarzy 2017/2018» (στα Πολωνικά). Eurosport.interia.pl. 4 Ιουνίου 2018. Ανακτήθηκε στις 5 Ιουνίου 2018.
3. ↑  «KAMIL ŁĄCZYŃSKI MVP FINAŁÓW EBL». 4 Ιουνίου 2018. Ανακτήθηκε στις 5 Ιουνίου 2018.
4. ↑  «Anwil Włocławek mistrzem Energa Basket Ligi!». *Πρωτάθλημα Καλαθοσφαίρισης Πολωνίας*. 14 Ιουνίου 2019. Ανακτήθηκε στις 21 Ιουνίου 2019.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Επίσημος ιστότοπος (Αγγλικά)
* Επίσημο προφίλ στο Twitter
Η **Ζάνταρ** (κροατικά: *KK Zadar*) είναι κροατική επαγγελματική ομάδα μπάσκετ από την πόλη Ζάνταρ. Η πόλη Ζάνταρ είναι το λίκνο του κροατικού μπάσκετ, το οποίο γεννήθηκε εκεί το 1930. Η Ζάνταρ είναι ομάδα-θρύλος στην Κροατία. Είναι επίσης γνωστή για το ιδιαίτερα φανατικό κοινό της, τους Τορνέιντο (τυφώνας).

Ιστορία
-------

### Πρώτα χρόνια

Η πρώτη μπάλα μπάσκετ και οι κανόνες του παιχνιδιού έφτασαν στην Κροατία (τότε τμήμα της Αυστροουγγαρίας) από Ιταλούς στρατιώτες που βρέθηκαν στο Ζάνταρ ως δυνάμεις κατοχής κατά τον Α' Παγκόσμιο Πόλεμο. Το 1945, μετά το Β' Παγκόσμιο Πόλεμο, ιδρύθηκε η FD (Εφ Ντε) Ζάνταρ (Fiskulturno Društvo Zadar, δηλ. σύλλογος φυσικής αγωγής και πολιτισμού του Ζάνταρ). Λίγο αργότερα, το τμήμα μπάσκετ του συλλόγου έγινε ανεξάρτητο από το σύλλογο, αποτελώντας την ΚΚ Ζάνταρ. Το 1949, η Ζάνταρ εντάχθηκε στην πρώτη κατηγορία του γιουγκοσλαβικού μπάσκετ, παραμένοντας εκεί ώς τη διάλυση της Γιουγκοσλαβίας το 1990.

### 1960-1970

Στις 28 Νοεμβρίου 1964, ο θρυλικός Κρέζιμιρ Τσόσιτς έπαιξε το πρώτο του παιχνίδι με τη Ζάνταρ, σε ηλικία μόλις 16 ετών. Το 1965 η Ζάνταρ κέρδισε το πρωτάθλημα Γιουγκοσλαβίας. Το 1967 και 1968 επανέλαβε την επιτυχία της, με τον Τσόσιτς να πετυχαίνει στο πρωτάθλημα του '68 πολύ συχνά ακόμα και 60 πόντους στα παιχνίδια. Το 1968 χτίστηκε το νέο γήπεδο της ομάδας, *Γιάζινε*, μέσα σε μόλις 70 ημέρες. Το 1966, η Ζάνταρ έπαιξε στο φάιναλ φορ του Κυπέλλου Πρωταθλητριών (σημερινή Ευρωλίγκα), όπου και κατέλαβε την 3η θέση. Το 1968, ο μεγάλος της αστέρας Τσόσιτς, έφυγε στις Η.Π.Α. για να παίξει μπάσκετ στο Πανεπιστήμιο Μπρίγκαμ Γιανγκ από το 1971 έως το 1973.

Παραπομπές
----------

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ΚΚ Ζάνταρ** |

* Επίσημος ιστότοπος
Το **CNN Türk** είναι η τουρκική θυγατρική του Αμερικανικού καλωδιακού ειδησεογραφικού καναλιού CNN. Ξεκίνησε να μεταδίδεται στις 11 Οκτωβρίου 1999. Μεταδίδει αποκλειστικά για την Τουρκία και είναι εξ ημισείας ιδιοκτησία της Turner Broadcasting System Europe και του ομίλου Demirören. Η έδρα του βρίσκεται στην Κωνσταντινούπολη.

Αξιοσημείωτοι παρουσιαστές ειδήσεων
-----------------------------------

* Αχμέτ Χακάν Τσοσκούν
* Νεφισέ Καρατάι
* Αλτάν Οϊμέν

Επικρίσεις
----------

Το CNN Türk ήταν ένα από τα τουρκικά ειδησεογραφικά κανάλια που επικρίθηκαν για τη μη κάλυψη των διαμαρτυριών στο Πάρκο Γκεζί. Στις 1:00 π.μ. της 2ας Ιουνίου 2013 το CNN Türk μετέδιδε ένα ντοκιμαντέρ για τους πιγκουίνους, ενώ το CNN International έδειχνε ζωντανή κάλυψη των διαδηλώσεων στην Τουρκία.

> Το απόγευμα της Παρασκευής 31 Μαΐου του 2013 το CNN Turk μετέδιδε μια εκπομπή φαγητών, χαρακτηρίζοντας τις "γεύσεις της Νίγδης". Άλλα σημαντικά τουρκικά ειδησεογραφικά κανάλια έδειχναν ένα διαγωνισμό χορού και μια συζήτηση στρογγυλής τραπέζης σχετικά με προγράμματα σπουδών στο εξωτερικό. Ήταν μια κλασική περίπτωση όπου η επανάσταση δεν είχε τηλεοπτική κάλυψη. Ολόκληρη η Τουρκία έμοιαζε να βιώνει μια γνωστική αποσύνδεση, με το Twitter να λέει ένα πράγμα, η κυβέρνηση να λέει το άλλο και η Τουρκική τηλεόραση βρισκόταν σε άλλο πλανήτη.
> 
> 

 Το 2014 μετέδωσε ντοκιμαντέρ για τις μέλισσες ενώ οι Κούρδοι πραγματοποιούσαν μεγάλες διαμαρτυρίες για την άρνηση της Άγκυρας να υποστηρίξουν τους Κούρδους μαχητές που μάχονταν εναντίον του Ισλαμικού Κράτους στο Αΐν αλ-Αράμπ της Συρίας.

Στις 15 Ιουλίου 2016, στρατιώτες ανάγκασαν το CNN Türk να σταματήσει την μετάδοση προγραμμάτων κατά τη διάρκεια της απόπειρας πραξικοπήματος του 2016 στη Τουρκία.

Παραπομπές
----------

1. ↑  Fleishman, Cooper (2 Ιουνίου 2013). «CNN-Turk airs penguin documentary during Istanbul riots». dailydot.com. Ανακτήθηκε στις 3 Ιουνίου 2013.
2. ↑  The New Yorker, 1 June 2013, Occupy Gezi: Police Against Protesters in Istanbul
3. ↑  Cockburn, Patrick (2014). «Whose side is Turkey on?». *London Review of Books* **36**: 8–10.. Ανακτήθηκε στις 1 Νοεμβρίου 2014.
4. ↑  CNN, Euan McKirdy. «Watch CNN Turk's final moments on air before soldiers shut it down». *CNN*. Ανακτήθηκε στις 13 Ιουλίου 2017.

Επίσημη ιστοσελίδα
------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152664675
* LCCN: n2007001333

 |

 |
Ο **Κάστος** ήταν βυζαντινός στρατηγός, δουξ της Ανατολής, *magister militum*, και κυβερνήτης του Δουκάτου της Ρώμης την περίοδο 592 - Ιούνιος 595.

Ο Κάστος, υπηρέτησε στα Θρακικά σύνορα της αυτοκρατορίας και πήρε μέρος στους Αβαρικούς πολέμους του 584-586 υπό τις διαταγές του Κομεντιόλου. Σε κάποια μάχη με τους Άβαρους στον Αίμο ο Κάστος διοικούσε στράτευμα 2000 περίπου στρατιωτών, τμήμα της στρατιάς του Κομεντιόλου. Οι Άβαροι νίκησαν και ο Κάστος αιχμαλωτίστηκε, έπειτα αναφέρεται ότι δόθηκε ένα σεβαστό ποσό λύτρα για να απελευθερωθεί.

Τα ίχνη του χάνονται έως το 592 που διορίζεται δουξ της Ρώμης, μια ευκαιρία για τον αυτοκράτορα Μαυρίκο να τον απομακρύνει από την Κωνσταντινούπολη. Ο Κάστος αναφέρεται συχνά στην αλληλογραφία του Πάπα Μέγα Γρηγορίου που ήταν πάπας αλλά κι έπαρχος της Ρώμης, (Praefectus Urbi), την περίοδο της θητείας του, και η εξουσία του Κάστου ήταν κυρίως στρατιωτική.

Παραπομπές
----------

1. 1 2 3 4 5 6   e duché byzantin de Rome. Origine, durée et extension géographique, Bernard Bavant, Mélanges de l'école française de Rome, Année 1979, 91-1, pp. 41-88, σελ. 63, 64
Το **ΑΦΚ Κονφεντερέισον Καπ** (αγγλικά: *CAF Confederation Cup*), επισήμως γνωστό ως *Total CAF Confederation Cup*, είναι ένας διεθνής ποδοσφαιρική διασυλλογική διοργάνωση της Αφρικανικής Συνομοσπονδίας Ποδοσφαίρου (CAF). Μετέχουν ομάδες από ποδοσφαιρικά πρωταθλήματα της Αφρικής και αποτελεί το δεύτερο επίπεδο διεθνών ποδοσφαιρικών διασυλλογικών διοργανώσεων πίσω από το ΚΑΦ Τσάμπιονς Λιγκ. Η νικήτρια της διοργάνωσης αντιμετωπίζει τη νικήτρια του ΚΑΦ Τσάμπιονς Λιγκ στο ΚΑΦ Σούπερ Καπ της επόμενης περιόδου.

Χορηγία
-------

Τον Ιούλιο του 2016, η Total εξασφάλισε ένα οκταετές πακέτο χορηγίας από την Αφρικανική Συνομοσπονδία Ποδοσφαίρου (CAF) για να υποστηρίξει 10 από τις κύριες διοργανώσεις της. Η Total ξεκίνησε με το Κύπελλο Εθνών Αφρικής που διεξήχθη στη Γκαμπόν και μετονομάστηκε σε *Total Africa cup of Nations*.

Παραπομπές
----------

1. ↑  «Total to sponsor CAF competitions for the next eight years». *Africa News* (Africa News). 21 July 2016.. Ανακτήθηκε στις 21 July 2016.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διεθνές ποδόσφαιρο συλλόγων |
| --- |
|  |
| 
* ΦΙΦΑ
* Παγκόσμιο Κύπελλο Συλλόγων
 |
|  |
| Ασία | 
* ΑΦΚ – Τσάμπιονς Λιγκ
* Καπ
 |  |
|  |
| Αφρική | 
* ΚΑΦ – Τσάμπιονς Λιγκ
* Κονφεντερέισον Καπ
* Σούπερ Καπ
 |
|  |
| Βόρεια Αμερική,Κεντρική Αμερικήκαι Καραϊβική | 
* ΚΟΝΚΑΚΑΦ – Τσάμπιονς Λιγκ
* Λιγκ
 |
|  |
| Νότια Αμερική | 
* ΚΟΝΜΕΜΠΟΛ – Λιμπερταδόρες
* Σουδαμερικάνα
* Ρεκόπα
 |
|  |
| Ωκεανία | 
* ΟΦΚ – Τσάμπιονς Λιγκ
 |
|  |
| Ευρώπη | 
* ΟΥΕΦΑ – Τσάμπιονς Λιγκ
* Γιουρόπα Λιγκ
* Σούπερ Καπ
 |
|  |
| 
*Δείτε επίσης: Διεθνές ποδόσφαιρο συλλόγων γυναικών* |

 |
Ο **Ιωάννης-Σιγισμούνδος**, ουγγρ. János Zsigmond Zápolya/Szapolyai (7 Ιουλίου 1540 - 14 Μαρτίου 1571) από τον Οίκο των Ζαπόλυα ήταν, ως Ιωάννης Β΄, βασιλιάς της Ουγγαρίας (1540-51, 56-70), σε αντίθεση πρώτα με τον Φερδινάνδο Α΄ της Γερμανίας και μετά με τον Μαξιμιλιανό Β΄, γιο του προηγουμένου. Επίσης πρίγκιπας της Τρανσυλβανίας και δούκας του Οπόλε & Ρατσίμπους.

Βιογραφία
---------

Ήταν το μόνο τέκνο του Ιωάννη της Ουγγαρίας & βοεβόντε της Τρανσυλβανίας και της Ισαβέλλας των Γιαγκελλόνων, κόρης του Σιγισμούνδου Α΄ της Πολωνίας-Λιθουανίας.

Ο πατέρας του Ιωάννης Α΄ έγινε βασιλιάς μερών της Ουγγαρίας με την υποστήριξη του Σουλεϊμάν Α΄ σουλτάνου των Οθωμανών, ενώ στις υπόλοιπες ήταν ο Φερδινάνδος Α΄ των Αψβούργων, που επίσης αξίωνε την Ουγγαρία. Οι δύο βασιλείς κατέληξαν σε συμφωνία ειρήνης το 1538, όπου έπειτα από το τέλος του Ιωάννη Α΄, αναγνωριζόταν το δικαίωμα του Φερδινάνδου Α΄ να επανενώσει την Ουγγαρία. Όμως τον Μάρτιο του 1540 γεννήθηκε ο Ιωάννης-Σιγισμούνδος και ο Ιωάννης Α΄ στην επιθανάτιο κλίνη του τον Ιούλιο του 1540 κληροδότησε το βασίλειο στον 4 μηνών γιο του. Οι αφοσιωμένοι υποστηρικτές του Ιωάννη Α΄ εξέλεξαν το βρέφος ως βασιλιά, αν και αυτό δεν στέφθηκε με το ιερό στέμμα της Ουγγαρίας.

Ο Ιωάννης Β΄ δεν νυμφεύτηκε. Ήταν το τελευταίο μέλος του Οίκου των Ζαπόλυα. Με τη διαθήκη του βεβαίωσε το δικαίωμα της Συνέλευσης (Dieta) να εκλέξει νέο μονάρχη. Οι αντιπρόσωποι των τριών εθνών εξέλεξαν τον Στέφανο Μπάτορυ, που υιοθέτησε τον τίτλο του βοϊβόντε της Τρανσυλβανίας. Ο Γκασπάρ Μπέκες αντιτέθηκε στην εκλογή και υποστήριξε τον Μαξιμιλιανό Β΄, αλλά νικήθηκε στον εμφύλιο πόλεμο και έτσι ο Μπάτορυ παγίωσε την εξουσία του.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 135868157. Ανακτήθηκε στις 15  Οκτωβρίου 2015.
2. ↑  p11410.htm#i114096.
3. 1 2  Darryl Roger Lundy: (Αγγλικά) *The Peerage*.

Πηγές
-----

* Barta, Gábor; Granasztói, György (1981). "A három részre szakadt ország és a török kiűzése (1526–1605)". In Benda, Kálmán; Péter, Katalin (eds.). Magyarország történeti kronológiája, II: 1526–1848 [Historical Chronology of Hungary, Volume I: 1526–1848] (in Hungarian). Akadémiai Kiadó. pp. 361–430. ISBN 963-05-2662-X.
* Cartledge, Bryan (2011). The Will to Survive: A History of Hungary. C. Hurst & Co. ISBN 978-1-84904-112-6.
* Engel, Pál (2001). The Realm of St Stephen: A History of Medieval Hungary, 895–1526. I.B. Tauris Publishers. ISBN 1-86064-061-3.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 53508613
* LCCN: n2002040070
* ISNI: 0000 0001 0901 7667
* GND: 135868157

 |

 |
Το ***FIFA Soccer 95*** είναι βιντεοπαιχνίδι αθλητισμού που αναπτύχθηκε από την Extended Play Productions και κυκλοφόρησε από την Electronic Arts για το Sega Mega Drive το 1994. Είναι ο διάδοχος του *FIFA International Soccer* και το δεύτερο παιχνίδι της σειράς *FIFA*.

Gameplay
--------

Το *FIFA Soccer 95* είναι ένα βιντεοπαιχνίδι που προσομοιώνει το ποδόσφαιρο. Το παιχνίδι χρησιμοποιεί μια ισομετρική όψη. Ο παίκτης ελέγχει έναν από έντεκα ποδοσφαιριστές για την ομάδα του, με τη δυνατότητα να ελέγξει και έναν άλλο ποδοσφαιριστή. Το παιχνίδι επιτρέπει μέχρι και τέσσερις παίκτες ταυτόχρονα, με το καθένα να ελέγχει ένα διαφορετικό ποδοσφαιριστή. Οι παίκτες μπορούν να επιλέξουν να ελέγχουν ένα ποδοσφαιριστή στην ίδια ομάδα ή σε αντίπαλες ομάδες. Οι υπόλοιποι ποδοσφαιριστές ελέγχονται από τον υπολογιστή.

Οι σύλλογοι περιλαμβάνονται για πρώτη φορά στη σειρά, με συλλόγους από έξι πρωταθλήματα σε όλη την Ευρώπη: η Πρέμιερ Λιγκ στην Αγγλία, η Λιγκ 1 στη Γαλλία, η Μπουντεσλίγκα στη Γερμανία, η Σέριε Α στην Ιταλία, η Ερεντιβίζιε στην Ολλανδία, και η Λα Λίγκα στην Ισπανία. Περιλαμβάνονται επίσης αρκετές ομάδες από τα πρωταθλήματα Καμπεονάτο Μπραζιλέιρο στη Βραζιλία και σύλλογοι που ονομάζονται για πόλεις στην Αμερικανική Ένωση Επαγγελματιών Ποδοσφαίρου στις ΗΠΑ. Οι άδειες του παιχνιδιού δεν καλύπτουν τα ονόματα των παιχτών, και αντιθέτως χρησιμοποιούνται φανταστικά ονόματα.

Άλλα νέα χαρακτηριστικά σε σύγκριση με το προηγούμενο παιχνίδι περιλαμβάνουν την εφαρμογή του πέναλτι για την επίλυση παιχνίδια που τελειώσει με ισοπαλία μετά από έξτρα χρόνο.

Υποδοχή
-------

Η *Mega Machines Sega* σημείωσε τις βελτιώσεις που έγιναν σε τρία στοιχεία του gameplay που θεωρήθηκαν αδύναμα σημεία στο προηγούμενο παιχνίδι - passing, set-pieces και τερματοφύλακες. Επαίνεσαν επίσης ότι οι προγραμματιστές "βελτίωσαν αυτό που δεν φαίνεται να χρειαζόταν βελτίωση". Κατέληξαν στο συμπέρασμα περιγράφοντας το ως μια "εξαιρετική αναβάθμιση" και "το καλύτερο παιχνίδι ποδοσφαίρου διαθέσιμο". Το *GamePro*, αν και απογοητεύτηκε που υπήρχαν λιγότεροι ύμνοι και τραγούδια από το προηγούμενο παιχνίδι, το χαρακτήρισε ως "το καλύτερο παιχνίδι ποδοσφαίρου". Επαίνεσαν ιδιαίτερα την αφαίρεση του passing με το πάτημα ενός κουμπιού, λέγοντας ότι αυτό κάνει το παιχνίδι να παίζει πιο ρεαλιστικά, καθώς και τη διατήρηση των περισσότερων από τα στοιχεία που έκαναν το προηγούμενο παιχνίδι εξαιρετικό.

Παραπομπές
----------

1. ↑  «MegaDrive Review: FIFA Soccer 95». *Mega Machines Sega* (EMAP) (26): 116. Δεκέμβριος 1994.
2. ↑  «FIFA '95 Is the World Champ!». *GamePro* (IDG) (66): σελ. 118. Ιανουάριος 1995.

Εξωτερικοί σύνδεσμοι
--------------------

* *FIFA Soccer 95* στο MobyGames
Ο **Ιωάννης Σκούφος-Μαυρομμάτης** (1891-1975) ήταν ανώτατος υπάλληλος του υπουργείου Γεωργίας καθώς και υπουργός γεωργίας στην υπηρεσιακή κυβέρνηση Θεοτόκη.

Βιογραφικά στοιχεία
-------------------

Γεννήθηκε στην Αθήνα το 1891 και ήταν γιος του αντιστρατήγου Γεωργίου Σκούφου και της Αγγελικής Μαυρομμάτης. Από την πλευρά της μητέρας του καταγόταν από την παλιά οικογένεια Μαυρομμάτη και ήταν ανηψιός του πολιτικού Επαμεινώνδα Μαυρομμάτη. Σπούδασε νομικά και ιδιώτευσε ως δικηγόρος. Εντάχθηκε στο δυναμικό του υπουργείου Γεωργίας φθάνοντας ως τον βαθμό του γενικού διευθυντή. Ανέλαβε γενικός γραμματέας του υπουργείου ενώ στην υπηρεσιακή κυβέρνηση Θεοτόκη διορίστηκε υπουργός γεωργίας. Μετά την λήξη της θητείας του αποχώρησε από το υπουργείο Γεωργίας.

Πέθανε το 1975.

Πηγές
-----

1. 1 2  Εγκυκλοπαίδεια Πάπυρος Λαρούς Μπριτάννικα, εκδοτικός Οργανισμός Πάπυρος, Αθήνα 2001, τόμος 41, σελίδα 62
2. ↑  Κυβέρνηση Θεοτόκη, από την Γενική Γραμματεία Κυβερνήσεως
**"Salve, Oh Patria!"** ("Χαίρε, πατρίδα!") είναι ο εθνικός ύμνος του Ισημερινού. Οι στίχοι γράφτηκαν το 1865 από τον ποιητή Χουάν Λεόν Μέρα, μετά από αίτημα της Συγκλήτου του Ισημερινού, ενώ η μουσική γράφτηκε από τον Antonio Neumane. Ωστόσο, ο ύμνος υιοθετήθηκε επίσημα από το Κoγκρέσο στις 29 Σεπτεμβρίου 1948. 

Ο ύμνος αποτελείται από έξι στροφές και μια επωδό, από τις οποίες χρησιμοποιούνται μόνο η επωδός κι η δεύτερη στροφή.

Ισπανικοί στίχοι
----------------

**Coro**
¡Salve, Oh Patria, mil veces! ¡Oh Patria,
gloria a ti! ¡Gloria a ti!
Ya tu pecho, tu pecho, rebosa
Gozo y paz ya tu pecho rebosa;
Y tu frente, tu frente radiosa
Más que el sol contemplamos lucir,
Y tu frente, tu frente radiosa
Más que el sol contemplamos lucir.
**2da Estrofa**
Los primeros los hijos del suelo
Que soberbio, el Pichincha decora
Te aclamaron por siempre señora
Y vertieron su sangre por ti.
Dios miró y aceptó el holocausto
Y esa sangre fue germen fecundo
De otros héroes que atónito el mundo
Vió en tu torno a millares surgir.
a millares surgir,
a millares surgir.
*Coro*

Ελληνική μετάφραση
------------------

**Επωδός**
Ω πατρίδα, χιλιάδες φορές σε χαιρετούμε!
Δόξα σε εσένα, δόξα σε εσένα!
Από τα στήθη σου κυλάνε,
Χαρά και Ειρήνη κυλάνε από τα στήθη σου.
Και το πρόσωπό σου, το φωτεινό σου πρόσωπο,
Χαιρόμαστε τη λαμπρότητά του πιο πολύ κι απ' τον ήλιο,
Και το πρόσωπό σου, το φωτεινό σου πρόσωπο,
Χαιρόμαστε τη λαμπρότητά του πιο πολύ κι απ' τον ήλιο,
**Δεύτερη στροφή**
Τα άξια τέκνα της γης
που τόσο υπέροχα κόσμησαν την Pichincha,
πάντοτε σε αναγνωρίζανε ως κυρά τους
και χύσανε το αίμα τους για σένα.
Ο Θεός κοιτούσε και δέχτηκε τη θυσία τους,
και αυτό το αίμα ήταν ο καρπός που γέννησε
άλλους ήρωες που κατέπληξαν τον κόσμο,
και χιλιάδες που στέκονται γύρω σου.
Χιλιάδες που στέκονται γύρω σου
Χιλιάδες που στέκονται γύρω σου.
*Επωδός*

Εξωτερικοί σύνδεσμοι
--------------------

* Αρχείο ήχου

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Νότιας Αμερικής |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| Ανεξάρτητα Κράτη | 
* Αργεντινή
* Βενεζουέλα
* Βολιβία
* Βραζιλία
* Γουιάνα
* Ισημερινός
* Κολομβία
* Ουρουγουάη
* *Παναμάς*
* Παραγουάη
* Περού
* Σουρινάμ
* *Τρινιντάντ και Τομπάγκο*
* Χιλή
 |
|  |
| Εξαρτημένα εδάφη | 
* *Αρούμπα (Ολλανδία)*
* Γαλλική Γουιάνα (Γαλλία)
* *Ολλανδικές Αντίλλες (Ολλανδία)*
* Νότιος Γεωργία και Νότιοι Σάντουιτς Νήσοι (Ηνωμένο Βασίλειο)
* Νήσοι Φώκλαντ (Ηνωμένο Βασίλειο)
 |
|  |
| 
Κράτη και εδάφη που μπορεί να θεωρηθούν τμήματα και άλλης ηπείρου γράφονται με *πλάγια γραφή*. |

 |
Το ***F1*** είναι βιντεοπαιχνίδι αγώνων που αναπτύχθηκε από την Lankhor και εκδόθηκε από την Domark Software. Κυκλοφόρησε το 1993 για τα Amiga, Sega Mega Drive, Master System, Game Gear και Atari ST. Δέχτηκε μια συνέχεια το 1994, με όνομα *F1 World Championship Edition*, ενώ η μηχανή παιχνιδιού του είχε ξαναχρησιμοποιηθεί στο *Kawasaki Superbike Challenge*. Ήταν γνωστό ως ένα από τα δημοφιλέστερα παιχνίδια αγώνων στην κονσόλα, κυρίως λόγω της γρήγορης μηχανής του.

Gameplay
--------

Ο παίκτης μπορεί να εξασκηθεί σε ένα συγκεκριμένο κομμάτι, να παίξει στη λειτουργία arcade ή όλο το πρωτάθλημα, που μπορεί να αποτελείται από οποιοδήποτε αριθμό των κομματιών, από ένα μόνο με την πλήρη δώδεκα. Υπάρχουν τέσσερα επίπεδα δυσκολίας, Novice, Amateur, Professional και Expert, με το καθένα από αυτά να αυξάνει όχι μόνο την ταχύτητα του παίκτη και των ανταγωνιστών, αλλά μειώνει επίσης την ανοχή στη βλάβη του αυτοκινήτου. Μαζί με μια λειτουργία split-screen δύο παικτών, υπάρχει μια λειτουργία "turbo" που αυξάνει την αίσθηση της ταχύτητας μειώνοντας τα sprites και πολύγωνα και εκτελεί το παιχνίδι με μεγαλύτερη ταχύτητα.

Πριν και μετά τον αγώνα ο παίκτης μπορεί να ρυθμίσει τη σκληρότητα του ελαστικού, τη γωνία πτέρυγας και τη διαβίβαση, και μπορεί να αναγκαστεί να εγκαταλείψει το παιχνίδι εάν ο παίκτης αποτύχει να κάνει ένα pitstop για να αντικαταστήσει φθαρμένα ελαστικά, ή απλά να υπερθερμαίνεται ο κινητήρας με συνεχές κατέβασμα σε υψηλή ταχύτητα, αισθητό από ένα δυνατό θόρυβο σφυρίγματος.

Υποδοχή
-------

Η *CU Amiga* έδωσε στην έκδοση Amiga μια βαθμολογία 84% και το χαρακτήρισε ως "ένα υπέροχο παιχνίδι δύο παικτών, αλλά ωχριά λίγο σε σόλο." Το περιοδικό *Mega* τοποθέτησε το παιχνίδι στη θέση #17 στη λίστα των πιο κορυφαίων παιχνιδιών Mega Drive όλων των εποχών.

Παραπομπές
----------

1. ↑  «F1 (Amiga) review». *CU Amiga*. Φεβρουάριος 1994. Ανακτήθηκε στις 14 Σεπτεμβρίου 2015.
2. ↑  Mega (26): 74. Νοέμβριος 1994.

Εξωτερικοί σύνδεσμοι
--------------------

* *F1* στο MobyGames